Τι θέλεις, Μάικα;
Θέλω να σταματήσει αυτό.
Τότε, πες την αλήθεια.
Δεν χρειάζεται να είμαστε σε κόντρα.
Αγαπιόμασταν κάποτε.
Και με ενέπνεες.
Θα το παραδεχτώ.
Ότι εσύ ήσουν η έμπνευση για το Απόβλητο.
Ρόουζ, πες στην Πόπι ότι έκανες λάθος.
Να πω ψέματα.
Αυτό δεν εννοείς; Να πω ψέματα.
-Μα είναι ψέματα; -Ναι.
Έχεις πει τόσες φορές την ιστορία, που ίσως νιώθεις σαν να 'ναι η ζωή σου,
μα δεν είναι. Η δική μου ήταν.
Όχι όλα.
Η επίθεση στο κλαμπ δεν συνέβη σ' εσένα. Σ' εμένα συνέβη.
Είπες ότι σου επιτέθηκε επειδή ήσουν παρείσακτη.
Σ' εμένα επιτέθηκε, επειδή είμαι μαύρη.
-Αυτό δεν σβήνει. -Εκείνη η ιστορία μιλούσε για ευαλωτότητα.
Να γυρνάς απ' το σχολείο και ν' ανακαλύπτεις
ότι οι ανάδοχοι γονείς σου έχουν μετακομίσει και σ' άφησαν πίσω.
Απροειδοποίητα.
Τίνος ιστορία ήταν αυτή;
-Ρόουζ, άκου… -Τίνος;
Πες σ' εμένα την αλήθεια, αφού δεν τη λες στον εαυτό σου.
Η αλήθεια είναι σπουδαιότερη κι από τις δυο μας.
Έχω χιλιάδες κορίτσια που με χρειάζονται.
Εκμεταλλεύτηκες εμένα.
Την αφοσίωση του Χολτ.
-Δεν είναι αλήθεια. -Ούτε και ψέμα.
Το DNA του Χολτ άλλαξε όταν σ' ερωτεύτηκε.
Διαλυμένο αγόρι γνωρίζει διαλυμένο κορίτσι.
Οι κοφτερές της άκρες τον κάνουν κομματάκια.
Θυμάσαι την κατάληψη σ' εκείνο το λοφτ της οδού Μίνα;
Μπορείς να ζήσεις εκεί.
Είναι δικό σου.
Αν κάνω τι;
Προσεκτικά.
Εντάξει, θα προσέχω.
-Εντάξει. Κάπου εδώ. -Εντάξει.
Εκεί;
-Έχε πίστη. Ορίστε. -Το 'χουμε;
Ναι. Δεν ξέρω αν είναι στραβό. Για να δω.
-Όμορφο είναι. -Ναι.
Ο Τζέιμς Μπόλντγουιν έγραψε ότι η αποδοχή του παρελθόντος κάποιου, της ιστορίας του,
δεν σημαίνει ότι πνίγεσαι μέσα σ' αυτά.
Μαθαίνεις να τα αξιοποιείς.
Μα ένα επινοημένο παρελθόν ποτέ δεν μπορεί να αξιοποιηθεί.
Ραγίζει και καταρρέει υπό τις πιέσεις της ζωής,
σαν τον άργιλο την εποχή της ξηρασίας.
Η ξηρασία έχει αρχίσει επισήμως για τη Μάικα Κιθ.
Ένα συνταρακτικό ξεκαθάρισμα για μια εξαπάτηση πολλών δεκαετιών.
ΑΚΥΡΩΣΤΕ ΤΗ ΜΑΪΚΑ ΚΙΘ!!!
Το ερώτημα είναι, τι γίνεται τώρα;
ΜΙΑ ΑΠΑΤΕΩΝΙΣΣΑ ΟΝΟΜΑΤΙ ΜΑΪΚΑ
Η εξαπάτηση της Μάικα ήταν συναισθηματική εγκληματικότητα.
Εκμεταλλεύτηκε τους πιο ευάλωτους ανάμεσά μας
και εκμεταλλεύτηκε τον πόνο τους προς όφελός της.
Και σχεδόν όλοι όσοι άγγιξε έχουν νιώσει τις επιπτώσεις.
Επίκειται και το δικό μου ξεκαθάρισμα.
Για τις επιλογές που έχω κάνει…
τους ανθρώπους που έχω πληγώσει στην πορεία.
Αυτή η ιστορία μ' έχει αναγκάσει να δω με ειλικρίνεια και τα δικά μου λάθη.
Το πώς κάνω την έρευνά μου.
Δεν βάλθηκα να ξεμπροστιάσω τη Μάικα.
Ο μόνος μου στόχος ήταν να εξιχνιάσω
τους φόνους του Τζόσουα Κιθ και του γιου του, του Ντρου Τέρνι.
Εντάξει.
Η Ρόουζ.
-Παρακαλώ; -Πήρα εξιτήριο.
Μη φύγεις. Έρχομαι αμέσως.
Γιατί πας εσύ να πάρεις τη Ρόουζ;
Δεν έχω επιλογή.
Δεν έχει πού να πάει.
Γιατί καίγεσαι να τη δεις;
Άκουσα τη συνέντευξή της χθες βράδυ
κι είπε ότι ο Τζος δεχόταν απειλές λόγω του ντοκιμαντέρ του.
Το ξέραμε αυτό.
-Μα εκείνη πώς το ήξερε; -Δεν ξέρω. Μπορεί να της το 'πε ο Τζος.
Ίσως ξέρει περισσότερα απ' όσα νομίζει.
Τη Μάικα αφορά;
Γιατί την προστατεύεις ακόμη μετά από τέτοια προδοσία;
Θέλω να λογοδοτήσει, όχι να πεθάνει.
Κατανοητό.
ΜΑΪΚΑ ΚΙΘ ΑΠΟΒΛΗΤΟ
Για επιστροφές προϊόντων, στην εξυπηρέτηση πελατών. Σας συνδέω.
Καλέσατε τη Σέλτερ. Πώς να σας ενισχύσουμε;
Κατέβασε το ακουστικό. Τι έγινε;
Όταν ήρθαμε το πρωί, βρήκαμε κόσμο απ' έξω. Εξοργισμένο κόσμο.
-Μπήκαν διά της βίας, άρπαζαν πράγματα. -Πάρε μια βαθιά ανάσα.
Εφόσον δεν έπαθε κανείς κακό, δεν πειράζει.
Η Άιβι;
Μόλις τελείωσε με το Δ.Σ.
Δεν είχα σύσκεψη με το Δ.Σ. στο ημερολόγιό μου.
Μου ζήτησε να την αφαιρέσω.
Καταλαβαίνω, μα έχουμε ακυρώσεις συνδρομών κατά χιλιάδες. Εντάξει.
Δώσε μου πέντε λεπτά κι έρχομαι στο γραφείο σου.
Όχι, γιατί Nordstrom και Bloomingdale's απέσυραν τη σειρά προϊόντων ομορφιάς.
Δεν ξέρω. Αυτό είπα κι εγώ.
Η ΑΪΒΙ ΒΛΕΠΕΙ ΤΟ Δ.Σ. ΠΙΣΩ ΑΠΟ ΤΗΝ ΠΛΑΤΗ ΤΗΣ ΜΑΪΚΑ
Όχι, όχι. Θα σας πάρω εγώ, εντάξει;
Πώς θες να το πάμε;
Το Δ.Σ. θα σε αντικαταστήσει.
Με ποια;
Προσέγγισαν εμένα.
Θες να με αντικαταστήσεις στην ίδια μου την εταιρεία;
Δεν μου άφησες επιλογή.
Μάλιστα.
Ας το δοκιμάσουμε, λοιπόν.
Για να δούμε σε ποιον είναι πιο πιστοί. Σ' εσένα ή σ' εμένα;
Δεν χρειάζεται να γίνει μάχη.
Δεν θα γίνει.
Συγγνώμη.
ΤΑΧΥΔΡΟΜΕΙΟ ΗΠΑ
Γεια σου, Ρόουζ.
Χαίρομαι που με πήρες.
Χρειάζονταν το κρεβάτι μου, οπότε πήρα δρόμο.
Σου έφερα μερικά πραγματάκια.
Ρούχα, παπούτσια, προϊόντα υγιεινής, λίγα λεφτά για το ξεκίνημα.
Σ' ευχαριστώ.
Μπορείς να με βοηθήσεις απαντώντας σε μερικές ερωτήσεις;
Είπες πως ο Τζος δεχόταν απειλές εξαιτίας του ντοκιμαντέρ του.
Τι εννοούσες;
Πήγα στην προβολή του μερικούς μήνες πριν και τον είδα να διαπληκτίζεται.
Ο τύπος απείλησε να τον σκοτώσει.
Μήπως άκουσες τ' όνομά του;
Έμοιαζε, όμως, μ' εκείνους τους συμμορίτες.
Τους συμμορίτες;
Σου λέει κάτι κάποιος;
ΓΚΑΛΕΡΙ
Αυτός είναι. Αυτός εκεί.
Στείλ' τη στον Έιμς μήπως ξέρει ποιος είναι.
-Είσαι σίγουρη ότι απείλησε τον Τζος; -Ναι, τον είδα.
Εκείνος δεν με είδε.
Πέρασε κι η Μάικα.
Μου πρόσφερε μέρος να μείνω με αντάλλαγμα τη σιωπή μου.
Δεν θα πω ψέματα για τη ζωή μου.
Είναι το μόνο που έχω. Καλό ή κακό.
Αν χρειαστείς στέγη, θα σε βοηθήσω εγώ.
Πώς;
Η αδελφή μου βρήκε δυο άσυλα.
Ένα είναι στο Όλμπανι, ένα στο Ελ Σερίτο.
Μπορώ να σε πάω σ' όποιο θες, να τακτοποιηθείς.
Και ν' απαλλαγείς από μένα;
Δεν έχω τέτοια πρόθεση. Μόνο να βοηθήσω θέλω.
Και τα δύο κέντρα είναι ωραία, καθαρά.
Πού πας;
Η Μάικα ήρθε για να μου κλείσει το στόμα.
-Εσύ για να μ' εκμεταλλευτείς. -Λάθος.
Προτιμώ να βρω την άκρη μόνη μου.
Λοιπόν. Είχα νέα απ' τον Έιμς.
Ο τύπος που αναγνώρισε η Ρόουζ είναι ο Μάρτιν Χέιγουντ.
Και μέχρι πριν από δυο βδομάδες ήταν στο Τμήμα Σαν Φρανσίσκο.
-Σοβαρολογείς; -Ναι.
Ο Έιμς θέλει να μας δει το πρωί.
Εντάξει. Μίλα μαζί του κι επικοινωνώ αργότερα.
Γεια σου, μπαμπά μου. Εγώ είμαι. Έρχομαι.
Θέλω να σου πω όλη την ιστορία για τη δίδα Σίρλεϊ.
Όχι μόνο όσα είπα στο podcast.
Αν σ' αγαπούσε ο μπαμπάκας σου, δεν θα ήταν στη φυλακή.
Ποτέ δεν έκανε πράγματα ορατά στους άλλους.
Μ' έκανε να νιώθω ανεπιθύμητη, βάρος.
Και μετά, τα λόγια.
Ήξερε πολύ καλά να με μαστιγώνει με τα λόγια.
Όσο περισσότερο με μάθαινε,
τόσο πιο δημιουργική γινόταν με το τι θα με πλήγωνε.
Ήμουν εκεί έναν μήνα,
περίμενα νέα απ' τον μπαμπά, αναρωτιόμουν γιατί δεν μου 'χε γράψει…
όταν είδα ένα γράμμα στο τραπέζι.
Δεν μ' άφηνε να το διαβάσω, να το ανοίξω ή να τ' αγγίξω.
Ικέτευα. Εκλιπαρούσα. Έκλαιγα.
Κι εκείνη με κορόιδευε.
Έμεινε εκεί καμιά βδομάδα.
Τελικά το άρπαξα κι έτρεξα.
Όταν μ' έπιασε… ούρλιαζα μ' όση δύναμη είχα.
Παρότι δεν με άγγιζε καν, εγώ συνέχισα να ουρλιάζω.
Το…
Το άρπαξε και το πέταξε στο τζάκι.
Και μόλις οι άκρες του γράμματος έπιασαν φωτιά,
δεν μπορούσα να βγάλω ούτε ήχο.
Ήταν λες και μου ξερίζωσε τη φωνή μέσα απ' το στήθος μου.
Για πάντα.
Μετά απ' αυτό δεν είπα ξανά λέξη.
Τόσο καιρό κρατάς τέτοιο πράγμα μέσα σου;
Γιατί δεν είπες κάτι;
Να θυμάσαι, πρέπει να φανείς δυνατή.
Μην κλαις.
Δεν νοιάζονται για τα δάκρυα μιας μικρής μαύρης.
Έκανες αυτό που έπρεπε για να επιβιώσεις.
Λυπάμαι.
Για τι;
Για τις φορές που υποτίμησα όσα πέρασες.
Όχι, δεν φταις εσύ.
Και ποιος φταίει;
Μπαμπά μου.
Πάω να του μιλήσω.
Τι θες εσύ εδώ;
Ο πατέρας σου μου έδωσε το κλειδί του, αλλά αποφάσισα να είμαι ευπρεπής.
-Κι αποφάσισες να μη σε πυροβολήσω. -Ναι, κι αυτό!
-Θες ένα ποτό; -Ευχαρίστως.
Ουίσκι;
Το νέκταρ των θεών. Τέλειο ακούγεται.
Λοιπόν;
Λοιπόν, για πες μου κάτι. Με μισείς;
Ρητορικό θα είναι το ερώτημα.
Και ρωτώ επειδή πρόκειται να δικαστείς για τη συμπεριφορά σου
αναφορικά με τον θάνατο του Όουεν Κέιβ.
Ένας θάνατος που συνέβη εκεί μέσα.
Και τώρα διαλαλείς ότι άφησες κάποια να πεθάνει.
Τι θες να κάνω; Τώρα αποκαλύφθηκε.
Το ένα σενάριο είναι να βασιστούμε στην κακοποίηση απ' τη δίδα Σίρλεϊ.
Να δημιουργήσουμε συμπόνια.
Μα πρέπει να φτάσουμε ως το κόκαλο και θέλω να ξέρω αν μπορείς.
Έχω επιλογή;
Όλοι έχουμε επιλογές, αλλά όχι αν θες να κρατήσεις το σπίτι.
Θέλει να τ' αγοράσει ένας γείτονας.
Στέλνω τα πράγματα του Ίνγκραμ.
Δεν το νιώθω σαν σπίτι μου πια.
Έπαψε να είναι από τότε που ο Όουεν Κέιβ…
αυτοκτόνησε εδώ μέσα.
Έχεις περάσει πολλά.
Μα είσαι μια αξιοθαύμαστη γυναίκα.
Και κάνεις μεγάλο καλό στον κόσμο, παρά τον πόνο σου.
Κάτι αξίζει κι αυτό.
Ποιος διάολο είσαι;
Για δες σύμπτωση που ρωτάς.
Πριν από καμιά διετία
έκανα μια από εκείνες τις έρευνες περί καταγωγής.
Ήθελα να μάθω για την ιστορία μου. Σε ποιον οφείλεται όλη αυτή η δόξα;
Ο Μάρτιν Χέιγουντ είναι γνήσιος θιασώτης των Γιων του Άιβαρ.
Τον "φύτεψα" ως μυστικό μερικά χρόνια πριν και τακίμιασε μαζί τους.
Να υποθέσω πως έχει να κάνει με την απόταξή του απ' το Σώμα;
-Και κάτι παραπάνω. Τον απέλυσα. -Τι λες τώρα!
Ναι. Έπαιζε σε διπλό ταμπλό για λίγο, αλλά τελικά ξεμπροστιάστηκε.
Χρησιμοποιεί ψευδώνυμο στο Parler για να στηρίζει τους Άιβαρ.
Μέχρι που έχει στηρίξει οικονομικά το εθνικό τους παράρτημα.
Γι' αυτό μπήκε στο στόχαστρο των Ε.Υ.
Πώς έγινε αυτό;
Οι γνωστές μαλακίες.
Άσχημο διαζύγιο. Η σύζυγος πήρε τα παιδιά. Έτσι πάει με πολλούς από αυτούς.
Ναι. Μισούσε τον Τζος επειδή αποκήρυξε τους Γιους.
Άρα, ο Χέιγουντ είχε κίνητρο.
Δεν αρκεί για τον εισαγγελέα. Είναι μια αρχή.
Χρειαζόμαστε τεκμήρια ή έναν αυτόπτη μάρτυρα.
Πες μου μόνο αυτό. Πιστεύεις πως είναι ο δολοφόνος μας;
Δεν ξέρω να σου πω. Έχει άλλοθι.
Ήταν με τους ΓΤΑ σε τελετή μύησης το βράδυ του φόνου των Τζόσουα και Ντρου.
Έχει ένορκες καταθέσεις.
Μπορεί να λένε ψέματα.
Μπορείς να μάθεις ποιος μυήθηκε ή υποτίθεται ότι θα μυούνταν τότε;
Ίσως είναι το σωστό μονοπάτι.
Δεν μαθαίνεις και πολλά ανεπίσημα,
αλλά θα δω τι μπορώ να κάνω.
Να προσέχετε κι οι δυο.
Ο Χέιγουντ έχει σαλτάρει. Δεν τον εμπιστεύομαι.
Αν κάλυπτε τα ίχνη του με μέσα της αστυνομίας, ίσως ν' άφησε ίχνη.
Δηλαδή, να χώσω το κεφάλι μου στο στόμα του λιονταριού;
Καλώς ήρθες στη ζωή μου.
-Έγινε. -Ευχαριστούμε, αδελφέ.
Μα να τα 'χω εγώ με μπάτσο;
Καλό μπάτσο μεν, αλλά δεν είναι του στιλ μου.
Να βάλω άλλο ένα;
-Γιατί όχι, έτσι; -Ναι.
-Μάρκους Κίλεμπρου. -Ντεζιρέ. Τι λέει;
Μάρκους.
Γεια.
-Χαίρομαι που ήρθες. -Πήρα το μήνυμά σου. Οι Κάπστοουν;
Ελκ. Παιδιά, τι τρέχει; Εσείς…
Ντρέα;
Γλυκιά μου, είσαι καλά;
Νάντο, πάρε αστυνομία κι ασθενοφόρο.
Ντεζιρέ, μπορείς να την πάρεις από δω;
Ναι, στέλνετε ένα περιπολικό στο Knock; Λεωφόρος Σάτουκ και 54η.
-Γεια σου. Είμαι η Ντεζιρέ. Ο Μάρκους. -Γεια σου, αγάπη μου.
Φίλοι της μητέρας σου.
Πάμε επάνω να την περιμένουμε μέχρι να τη βρει ο Μάρκους; Εντάξει;
-Μη φοβάσαι. -Έλα, μωρό μου, όλα καλά. Έλα από δω.
ΑΓΝΟΕΙΤΑΙ ΝΤΡΕΑ ΣΠΑΪΒΙ
Έλα να τα πούμε έξω.
Ώστε αυτός είναι που θα μυούνταν
τη νύχτα του φόνου του Τζος.
Να δούμε αν θα επαληθεύσει το άλλοθι του Χέιγουντ.
Ο Κάιλ Ρίκτερ;
Με λένε Πόπι. Είμαι ρεπόρτερ και δουλεύω μια ιστορία.
Ήλπιζα να τα πούμε λιγάκι.
Για τι;
Για τους Γιους του Άιβαρ.
Δεν έχω κάτι να πω. Δεν έχω καμία σχέση μ' αυτούς πια.
Συγγνώμη, αυτό εκεί είναι M40A5;
Μια φορά κι έναν καιρό στο Τέξας είχα πρόβλημα με αρουραίους.
Ήταν ο καλύτερος τρόπος να το λύσω. Κι ο πιο διασκεδαστικός.
Τι άλλο έχεις εκεί πίσω; Μπορώ;
Αυτό είναι ένα Marlin 336A κι ένα Remington 540XR.
Καθόλου άσχημα.
Ο πατέρας σου είναι εκείνος;
Στρατιωτικός;
Είδα τ' όνομά του στο γραμματοκιβώτιο.
Έχει πεθάνει.
Λυπάμαι.
Θα ήταν δύσκολο.
Καλύτερα να φύγετε.
Ο πατέρας μου ήταν ρέιντζερ και στρατιωτικός. Βιετνάμ.
Φαντάζομαι πώς θα ένιωσες ως αγόρι.
Τι συνέβη το βράδυ της μύησής σου με τον Μάρτιν Χέιγουντ;
-Ξέρει ότι ήρθατε; -Όχι.
Κι ούτε χρειάζεται να μάθει ποτέ.
Τι έγινε εκείνο το βράδυ;
Ο Μάρτιν δεν εμφανίστηκε. Την έχασε όλη.
ΜΑΡΤΙΝ ΧΕΪΓΟΥΝΤ
Ώστε ο Μάρτιν Χέιγουντ δεν έχει άλλοθι.
Όχι. Είπε ψέματα.
Έβαλε όλους απ' τη μύηση να τον επιβεβαιώσουν.
Μόλις έλαβα ένα μαζικό email από τη Σέλτερ.
Φαίνεται πως η φίλη σου επιχειρεί ν' αναστηθεί απ' τις στάχτες της.
Οι κατηγορίες που εξαπολύθηκαν εναντίον σου έχουν…
Πλήξει τον πυρήνα όλων όσα έχω προσπαθήσει να πετύχω
και να χτίσω εδώ στη Σέλτερ.
ΑΝΤΙΜΕΤΩΠΙΖΟΝΤΑΣ ΑΝΤΙΞΟΟΤΗΤΕΣ
Υποστηρίζουμε την ενδυνάμωση, των γυναικών μάλιστα, από την ίδρυσή μας.
Μια άλλη γυναίκα είναι η αρχιτέκτονας αυτής της εκστρατείας καταστροφής.
Και μέσα σ' όλο αυτό έχει χαθεί το έργο που κάνω.
Δεν ζήτησα αυτήν τη θέση. Εγώ ένα βιβλίο έγραψα.
Κι άγγιξε μια ευαίσθητη χορδή.
Μου πρόσφερε ένα βήμα
για να δείξω στους άλλους πώς να μετατρέψουν τη δυσκολία σε δύναμη.
Και το λέω επειδή το πιστεύω.
-Τι έπεται; -Να επιστρέψω στον πυρήνα μου.
Γι' αυτό και ανυπομονώ για το σεμινάριο ευεξίας αυτό το Σαββατοκύριακο
στο Περιφερειακό Πάρκο Τίλντεν.
Ελπίζω όποιος κι όσοι παρακολουθούν να καταφέρουν να έρθουν.
Μωρό μου; Είσαι έτοιμος;
Έχει τρελή κίνηση στη γέφυρα τέτοια ώρα. Πρέπει να φεύγουμε.
Δεν θα πάω.
Δεν ακούω τέτοια, Σριβ. Τελείωνε, πάμε.
Εννοώ αυτό που είπα.
Ο Ελκ μού είπε πού βρήκαν την Ντρέα και τι είδαν όταν μπήκαν να τη σώσουν.
Πώς γίνονται τέτοια στη γειτονιά μου κι εγώ δεν έχω την παραμικρή ιδέα;
Κάποτε δεν κουνιόταν κανείς χωρίς την άδεια των Κάπστοουν.
Δεν φταις εσύ γι' αυτό, Σριβ.
Αυτά τα ραντεβού μόνο με αποσπούν.
Μην το χρησιμοποιείς αυτό. Ξέρεις ότι είναι ασέβεια.
Δεν πάω. Ποτέ.
Μωρό μου, ξέρω ότι είσαι θυμωμένος που αρρώστησες.
Στην πραγματικότητα, όμως, είσαι θυμωμένος με την Πόπι…
και με τα όσα είπε στην οικογένεια.
Εσείς οι δυο μοιάζετε τόσο πολύ.
Σου μοιάζει περισσότερο απ' ό,τι οι άλλες δύο μαζί.
Μοιράσου τον πόνο σου μαζί της… ώστε να μοιραστεί κι εκείνη τον δικό της.
Μάρτιν Χέιγουντ. Στάση δεύτερη στην περιοδεία σκιαχτικού άντρα.
Έχουμε πάει σε πιο τρομακτικά μέρη κι έχουμε μιλήσει με πιο τρομακτικά άτομα.
Ναι, αλλά τότε είχαμε τις πλάτες της Times. Τώρα…
Θέλω μόνο να του μιλήσω, να του κάνω μερικές ερωτήσεις.
Γαμώτο. Εντάξει, φύγαμε.
Εργαστήριο μεθαμφεταμίνης έχει εδώ πέρα ο Χέιγουντ;
Τι ανατριχιαστικό μέρος. Πάμε να φύγουμε.
-Καλά. -Πάμε.
ΣΕΛΤΕΡ
Τι τα κάνει τα προϊόντα της Σέλτερ;
Τι;
-Γεια. -Γεια.
Δεν είναι καλή ιδέα.
Γιατί όχι;
Διότι είναι επικίνδυνο.
Οι παρευρισκόμενοι δεν έχουν ελεγχθεί.
Αυτοί οι άνθρωποι μ' αγαπούν.
Τους κάλεσα και ήρθαν.
Αν συνεχίσεις έτσι, θα καταστρέψεις τη Σέλτερ.
Με ακούτε όλες;
-Γεια σας. Καλώς ήρθατε. -Γεια σου, Μάικα!
Έχουμε μια νέα ομιλήτρια απόψε.
Την Άιβι Άμποτ.
Και θα ξεκινήσουμε μαζί της σήμερα.
Εμπρός. Έχεις το βήμα.
Θες να μας καθοδηγήσεις στην τελετή καύσης;
Εξαιρετική ιδέα.
Σ' ευχαριστώ.
Παρακαλώ, βγάλτε όποιο αντικείμενο φέρατε μαζί σας σήμερα.
Μια τελετή καύσης σηματοδοτεί…
έναν εξαγνισμό.
Έχει φωτιά η ανανέωση.
Σκεφτείτε για μια στιγμή τι αντιπροσωπεύει για σας το αντικείμενό σας.
Πώς σας κρατά πίσω;
Πώς συμβολίζει τον πόνο σας;
Τους περιορισμούς σας;
Τις αποτυχίες και τις απογοητεύσεις σας;
Κλείστε τα μάτια σας.
Εμπρός, κλείστε τα.
Θέλω να συγκεντρωθείτε στο αντικείμενο που έχετε στα χέρια σας.
Όλοι παγιδευόμαστε σε ανθυγιεινές δουλειές, σχέσεις, ζωές.
Μα πάντα, πάντα έχουμε επιλογή.
Μια εσωτερική δύναμη.
Κι εκείνη η εσωτερική δύναμη καίει μέσα μας ακριβώς όπως αυτή η φωτιά.
Το μόνο που χρειάζεται είναι μια μικρή… μια μικρή ανάσα για να αναφλεγεί.
Ποια θα ήθελε να μιλήσει πρώτη;
Θέλουμε τη Μάικα.
Ναι, τη Μάικα. Τη Μάικα.
Μάλιστα.
Σ' ευχαριστώ, Άιβι.
Σ' ευχαριστώ.
Αυτή είναι αλληλογραφία μίσους.
Όλα αυτά.
Απειλές θανάτου,
απλώς και μόνο επειδή έχω το θάρρος να χρησιμοποιώ τη φωνή μου.
Ώρα να τα απελευθερώσω όλα.
Οτιδήποτε…
και όλα όσα…
μας κρατούν πίσω.
Θυμάσαι το συνηθισμένο μου.
Σ' ευχαριστώ που με δέχτηκες.
Κάθε μέρα σκέφτομαι αυτό που σου συνέβη.
Παίζει… ασταμάτητα στο μυαλό μου.
Και στο δικό μου. Δεν φταις εσύ, όμως.
Θυμάσαι την κοπελίτσα, την Ντρέα Σπάιβι, που εξαφανίστηκε;
Ναι.
Τη βρήκαν οι Κάπστοουν.
Και…
με τρώει μέσα μου.
Πού συνεισφέρω, Ποπ;
Θέλω να πω, όταν ήμουν στο Σώμα, είχα έναν σκοπό.
Ένιωθα πως ωφελούσα τον κόσμο κάθε μέρα.
Μα να 'μαι τώρα…
να νταντεύω μια σελέμπριτι ενώ συμβαίνουν τέτοια σκηνικά.
Εκμεταλλεύονται νεαρά κορίτσια όπως την Ντρέα.
-Πρέπει να ξαναβάλεις την κάπα σου. -Βασικά, κάπως έτσι.
Αφού βγάζουμε τα σώψυχά μας…
με τον Ίνγκραμ παίρνουμε διαζύγιο.
Το ήξερες;
Μου το είπε η Ζαρίνα.
-Πώς το ξέρει; -Απ' τη Μάικα.
Ακριβώς αυτό.
Δεν θα 'πρεπε να μου κάνει εντύπωση, αλλά…
Συγγνώμη που σ' έμπλεξα σ' όλο αυτό.
Έλεος. Κοτζάμ άντρας είμαι.
Θα μπορούσα ν' αρνηθώ.
Εσένα σε ξεγέλασε ποτέ;
Όχι. Όχι.
Μα εγώ δεν την εμπιστευόμουν τη Μάικα,
αφού οι αντιδράσεις της ποτέ δεν ταίριαζαν με την οπτική μου για τα πράγματα.
Μα ούτε και την υποπτεύτηκα ποτέ για κάτι.
Απλώς δεν έχαβα τα παραμύθια της.
Ξέρεις γιατί ένιωθα πάντα ένα δέσιμο μαζί σου;
Επειδή εσύ ξέρεις πώς είναι να τρέμεις μήπως και σταματήσεις να τρέχεις.
Γιατί αν σταματήσεις, εκείνος ο δαίμονας θα σε πιάσει.
Θα σε ξανακλείσει μέσα στο μπουκάλι.
Αυτή η ρημάδα η αγωγή με…
Με καταστρέφει επαγγελματικά.
Προφανώς δεν δουλεύω στη Σέλτερ.
Και με τις λιγοστές αναθέσεις προστασίας που έχω πληρώνω τους υπαλλήλους μου.
Η Τρίνι… φεύγει για σπουδές.
Περιμένω κι άλλο μωρό.
Μάρκους, άσε με να σε βοηθήσω.
Αφού εγώ σ' έμπλεξα σ' όλο αυτό.
Θα σου πω αν χρειαστώ τη βοήθειά σου, εντάξει;
Να με βοηθήσεις να βρω άλλη δουλειά.
Λοιπόν, έχεις μιλήσει με τη Μάικα τώρα τελευταία;
Όχι, αλλά πρέπει.
Και; Χρειάζεσαι ενισχύσεις;
Και να ρισκάρω να με βαρέσει μέχρι θανάτου με τη ρακέτα του τένις η γυναίκα σου;
Μπα.
Οι ορμόνες φταίνε.
Αυτό δεν είναι ορμονικό.
Αυτό είναι κατηγορία "η πρώην σου μου τη δίνει".
Θα ήταν ευκολότερο… αν όντως ήμουν σκάρτη.
Κακιά.
Αν διάνθισα την ιστορία μου;
Ναι. Το έκανα.
Αν μάζεψα πάνω από 300 άστεγα παιδιά απ' τους δρόμους και τα έβαλα σε άσυλα;
Αν έχτισα συγκροτήματα στο Σαν Φρανσίσκο,
μια από τις πιο ακριβές πόλεις στη χώρα,
κι έβαλα μέσα 80 άστεγες οικογένειες;
Πρόδωσα τη φίλη μου.
Δεν ήμουν ειλικρινής με όλα όσα είχα μέσα στην καρδιά μου.
Και ποια γυναίκα είναι;
Μα αγαπούσα τον άντρα μου.
Τον αγαπούσα βαθύτατα και μου λείπει κάθε μέρα.
Και άγνωστο πώς, εκείνη η αληθινή απώλεια ξεχάστηκε.
Η Πόπι!
Η Πόπι Παρνέλ.
Είμαστε όλοι ατελείς άνθρωποι.
Τι κάνει αυτή εδώ;
Το podcast για τη Μάικα.
Δεν είσαι ευπρόσδεκτη!
-Δεν πειράζει. -Να φύγεις.
Δεν πειράζει.
Ήρθες να κάτσεις μαζί μας;
Όχι. Ήρθα να βεβαιωθώ πως δεν θα πάθει κανείς κακό.
Είναι όλες εδώ με τη θέλησή τους. Δεν τις πίεσα.
Πίεσες, όμως, εμένα να αποκαλύψω μία από τις πιο οδυνηρές στιγμές μου.
Ενώ ο δικός μου πόνος τι σημαίνει;
Δεν έχω ιδέα.
Γιατί δεν ξέρω αν είσαι ικανή να νιώσεις οτιδήποτε.
Με ποιο δικαίωμα το κρίνεις αυτό;
Συνεργάστηκες με τον Μάρτιν Χέιγουντ για να σκοτώσετε τον Τζος;
Όχι βέβαια.
Δεν σου μένει ούτε ένας σύμμαχος.
Δεν σου απομένει κανείς απ' όσους σε γνώριζαν πριν απ' όλα αυτά.
Πού βλέπεις την ασφάλεια;
Πιστεύεις σ' εμένα;
Ναι.
-Πιστεύεις σ' εμένα; -Ναι!
Σας ευχαριστώ.
-Πιστεύεις σ' εμένα; -Ναι.
Πιστεύω σ' εσένα, Μάικα.
Πιστεύω σ' εσένα.
-Πιστεύω σ' εσένα. -Πιστεύω σ' εσένα!
-Πιστεύω σ' εσένα. -Πιστεύω σ' εσένα.
Πιστεύω σ' εσένα.
Η ΔΙΣ ΣΙΡΛΕΪ ΞΕΡΕΙ ΤΗΝ ΑΛΗΘΕΙΑ ΓΙΑ ΤΟΝ ΜΠΑΜΠΑ ΜΟΥ
Γεια σου, μπαμπά μου.
Γεια σου, κοριτσάκι μου. Χαίρομαι που ήρθες.
Έτοιμος να μου μιλήσεις;
Απλώς δεν ήθελα να μονολογώ.
Δεν μ' άρεσαν καθόλου όλα όσα είπες.
Σε απογοήτευσα. Τα κορίτσια.
Από τόσες απόψεις.
Δεν σου τα είπα γι' αυτό όλα αυτά.
Προτού πεθάνει, η δις Σίρλεϊ μού είπε ότι δεν ήσουν ο πατέρας μου.
Ένα βράδυ είχε μεθύσει
και την άκουσα να μιλάει με κάποιον στο τηλέφωνο.
Μ' έπιασε να κρυφακούω.
Και τότε μου είπε ότι η μαμά ήταν ήδη έγκυος όταν σε γνώρισε.
Εσύ πιστεύεις πως είμαι ο πατέρας σου;
Υπήρξα πατέρας σου;
Γι' αυτό έπαψες να μιλάς, κοριτσάκι μου;
Αλήθεια;
Τι σου ήταν; Η δεσποινίς Σίρλεϊ;
Ένας δεσμός μου προτού γνωρίσω την Έλινορ.
Μου πήρε πολύ καιρό να καταλάβω ότι μ' αγαπούσε όπως εγώ τη μητέρα σου.
Ποτέ δεν με συγχώρεσε που την άφησα.
-Και ξέσπασε όλο της τον θυμό σ' εμένα; -Εμένα δεν μου το έδειξε ποτέ.
Ούτε μια φορά, ποτέ.
Ήταν της γειτονιάς, συνέχισε να έρχεται στο μπαρ,
στα χαρτοπαίγνια που οργανώναμε με τη μητέρα σου.
Μου έδειχνε μόνο ένα πρόσωπο.
Ποτέ δεν θα σ' είχα αφήσει μαζί της αν είχα κάποια άλλη ένδειξη.
Με πιστεύεις;
Δες εδώ.
Δεν σας έχω ξαναδεί εδώ με τη μαμά.
Είσαι φτυστή εκείνη.
Σ' αγαπώ πάρα πολύ, αγαπημένη μου.
Είμαι απίστευτα υπερήφανος για το πόσο δυνατή είσαι
και που κατάφερες να βρεις τον δρόμο σου.
Και η μητέρα σου θα ήταν, μα θα το περίμενε.
Σ' έλεγε "Milky Way" όταν ήσουν μωρό.
Όχι δα!
Κι όμως.
Το όμορφο καφετί σου δέρμα θύμιζε σ' όλους την μπάρα καραμέλα.
Επειδή ήσουν όλοι οι αστερισμοί για εκείνη.
Ο γαλαξίας της. Η μικρή της "Γαλακτική Οδός".
Δεν το ήξερα αυτό.
Την πείραζα όταν το 'λεγε αυτό, αλλά τρελαινόμουν και να τ' ακούω.
Είσαι η κόρη μας.
Είσαι η κόρη της Έλινορ. Είσαι η δική μου κόρη.
Ναι.
Μίτρι, εγώ είμαι.
Βραδινό τηλεφώνημα. Με ιντριγκάρεις. Τι τρέχει;
Δεν θέλω να πάμε σε δίκη.
Κι εγώ θέλω να αποσυρθώ στα Φίτζι. Τι έγινε; Το μετάνιωσες;
Όχι.
Διαύγεια.
Συμβίβασέ τα.
Δέξου τους όρους των αιτημάτων της Αλάνα, εξ ολοκλήρου.
Πάλι σε κοπάνησαν στο κεφάλι;
Σοβαρολογώ.
Δεν αξίζουν όλοι γαλήνη κι ένα τέλος, αλλά…
εκείνη το αξίζει.
-Πόπι! Γύρισες; -Εδώ μέσα είμαι.
Είπα στον Μίτρι να συμβιβαστεί στην αγωγή.
Πουλάω το σπίτι.
Και πού θα πάμε τώρα;
-Θα μείνεις μαζί μου; -Ώσπου να μην αντέχω.
Πώς πήγε η κουβέντα με τον μπαμπά;
Ήταν πολύ όμορφα.
Χαίρομαι.
Η δις Σίρλεϊ μού είπε ότι δεν ήταν ο πατέρας μου.
Ότι η μαμά ήταν ήδη έγκυος όταν γνωρίστηκαν.
Τι σκατά;
Και τι είπε εκείνος;
-Ότι είμαι κόρη του. -Ωραία.
Άκου να ρίχνει τέτοια λάσπη στη μαμά. "Ήδη έγκυος".
Σίγουρα ο μπαμπάς δεν το πίστεψε ούτε λεπτό.
Πιστεύεις πως είμαι ο πατέρας σου;
Πού πας;
Μπαμπά μου;
Μπαμπά μου, είσαι εδώ;
Μην πλησιάσεις, γαμώτο!
Ώρα να πάψεις να μιλάς στο podcast σου και να μας ρημάζεις όλους.
Διαφορετικά…
θα φροντίσω ο πατέρας σου να πάει μέσα ισόβια.
Δεν είσαι μπάτσος πια για να το κάνεις, κι είπα να μην πλησιάσεις, γαμώτο!
-Τελείωνε! -Βοηθήστε με!
-Σκάσε! -Βοήθεια!
Μάζεψε τα γαμώχερά σου απ' την κόρη μου.
Θεέ μου.
Όλα καλά. Είμαι εδώ.
Θα ξαναπάς στη φυλακή και θα φταίω εγώ!
Όλα καλά. Όλα καλά.
-Είναι νεκρός, μπαμπά μου! -Μην ανησυχείς.
-Δεν πρέπει να ξαναπάς στη φυλακή. -Δεν θα ξαναπάω πουθενά.
Το υπόσχομαι.
-Όλα καλά. Έλα. -Εντάξει.
Έλα, όλα καλά.
Όλα καλά.
Υποτιτλισμός: Εύα Τανταλίδου